پاش نهجاتى له نهخۆشى مادهى هۆشبهر، مهودای سنه و دێولانی به ڕاکردن بڕی وهرزشوانێک و چالاکێکی کوردی بهرهنگاربوونهوهی ماددهی هۆشبهر، پاش ئهوهی له نهخۆشى ماددهی هۆشبهر بۆ ههمیشهیی ڕزگاری بوو، به ئامانجی بهرهنگاربوونهوهی ئهم خهساره کۆمهڵایهتییه و بڕهوپێدانی وهرزش، ٤٧ کیلۆمهتری جاددهی سنه و دێولانی به ڕاکردن بڕی. بهپێی راپۆرتى ههواڵدهرییهكان: ڕۆژی سێ شهممه ١٧ی بانهمهرِ، ئیبراهیم مهفاخری، وهرزشوان و چالاکی بهرهنگاربوونهوهی ماددهی هۆشبهر، پاش ئهوهی چهندین ساڵه ڕزگاری بووه له ماددهی هۆشبهر به دروشمی "ویستنی مرۆڤ توانایهتی" و به ئامانجی بهرهنگاربوونهوهی بڵاوبوونهوه و بهکارهێنانی ماددهی هۆشبهر له کۆمهڵگا و ههروهها بڕهوپێدانی وهرزش و تهندروستی، به وهرزشی ڕا کردن مهودای ٤٨ کیلۆمهتری نێوان شاری سنه و شاری دێولانی بڕی. ئهم وهرزشوانه کورده ڕایگهیاند که ئامانجی لهم ههوڵهی ئهوهیه که به سهرجهم تووشبووانی ماددهی هۆشبهر پیشان بدات که دهتوانن خۆیان لهم بهڵایه ڕزگار بکهن و له ڕێگای وهرزشهوه دهتوانن بهرهنگاری ئهم دیارده نگریسه کۆمهڵایهتییه بکهن. ئهوهشی خسته ڕوو؛ سهرهڕای ئهوهی خۆی بۆ ماوهی ١٦ ساڵ تووشبووه به ماددهی هۆشبهر، بهڵام بۆ ماوهی ٩ ساڵه و پاش بڕیارێکی به بڕشتی، توانیویهتی خۆی لهم بهڵایه ڕزگار بکات و له ئێستادا تهنانهت جگهرهش بهکار ناهێنێت و له ڕێگای وهرزش کردن پاک بوون و تهندروستی جهستهی خۆی دهپارێزێت. ئهم وهرزشوانه کورده سپاسی سهرجهم ئهو کهسانهشی کرد، که له ڕزگاربوونی یارمهتییان داوه، به تایبهت هاوسهرهکهی و ههروهها دهستخۆشی ئهو خهڵکهی کرد که پاش ڕاکردنهکهی و گهیشتنی به شاری سنه، هاتنه پێشوازی.
ڕێکهو 2014-05-12 04:43:24
بهشی ( وتارهکان )